# Korisnički priručnik

# Lični računarVAIO Duo 13SVD1321

Štampanje

## Kompatibilna „Memory Stick“ kartica

Slot za „Memory Stick“ karticu na vašem VAIO računaru može da prihvati medije sledećih veličina i tipova:

- „Memory Stick Duo“

- „Memory Stick PRO Duo“

- „Memory Stick PRO-HG Duo“

- „Memory Stick Micro“

### O „MagicGate“ kartici

„MagicGate“ se odnosi na tehnologiju za zaštitu autorskih prava koju je razvila kompanija Sony. Proces potvrde verodostojnosti se obavlja između uređaja kompatibilnog sa „MagicGate“ karticom i „Memory Stick“ kartice kako bi se proverilo da li oni mogu pravilno skladištiti i reprodukovati podatke kada su podaci šifrovani. Potvrda verodostojnosti se takođe obavlja pre reprodukcije podataka i samo kada je njihova verodostojnost pravilno potvrđena, podaci će se dešifrovati i reprodukovati. Podatke zaštićene autorskim pravima mogu reprodukovati samo uređaji čija je verodostojnost potvrđena.

#### Napomena

- Vaš VAIO računar podržava samo Duo „Memory Stick“ kartice i ne podržava standardne „Memory Stick“ kartice.

- Pre korišćenja „Memory Stick Micro“ („M2“) kartice, obavezno je umetnite u adapter za „M2“ Duo karticu. Ako medije umetnete direktno u slot za „Memory Stick Duo“ karticu bez adaptera, možda nećete moći da ih izvadite iz slota.

- Vaš VAIO računar je testiran i utvrđeno je da je kompatibilan sa svim Sony „Memory Stick“ karticama do 32 GB, koje su dostupne od januara 2013. Ipak, kompatibilnost „Memory Stick“ kartica se ne garantuje u svim slučajevima.

- Korišćenje audio i/ili slikovnih podataka koji su snimljeni bez prethodnog odobrenja odgovarajućeg(ih) nosioca autorskog prava predstavlja kršenje zakona o autorskom pravu, osim ako se oni koriste za lične potrebe. Prema tome, „Memory Stick“ kartice sa takvim podacima zaštićenim autorskim pravom se mogu koristiti samo u okviru zakona.

- Koristite „Memory Stick“ karticu sa „MagicGate“ logotipom da biste iskoristili ovu tehnologiju.

- Slot za „Memory Stick“ karticu na vašem VAIO računaru ne podržava „MagicGate“ tehnologiju na „Memory Stick“ karticama kapaciteta do 256 MB.

- Ako „Memory Stick“ karticu koristite na mestu koje je izloženo uticaju statičkog elektriciteta ili električnog šuma, može doći do gubitka sačuvanih podataka.

- Maksimalna moguća veličina datoteke na „Memory Stick PRO Duo“ ili „Memory Stick PRO-HG Duo“ kartici je manja od 4 GB, kao što je definisano u specifikaciji sistema datoteka.

Idi na vrh stranice

### Srodne teme

- O „Memory Stick“ kartici
- Umetanje „Memory Stick“ kartice
- Uklanjanje „Memory Stick“ kartice
- Formatiranje „Memory Stick“ kartice
- Napomene o korišćenju „Memory Stick“ kartice

Idi na vrh stranice