# Korisnički priručnik

# Lični računarVAIO Duo 13SVD1321

Štampanje

## Napomene o korišćenju „Memory Stick“ kartice

Pre korišćenja „Memory Stick“ kartice pročitajte sledeće mere predostrožnosti radi pravilne upotrebe.

- Čuvajte „Memory Stick“ karticu van domašaja dece. Postoji opasnost da bude progutana.

- Ne dodirujte konektor „Memory Stick“ kartice prstom ili metalnim predmetima.

- „Memory Stick“ kartica sadrži osetljive elektronske komponente. Nemojte je udarati, savijati niti ispuštati.

- Ne rasklapajte niti modifikujte „Memory Stick“ karticu.

- Ne kvasite „Memory Stick“ karticu.

- Ne koristite niti skladištite na mestu koje je pod uticajem:

  - Ekstremno visoke temperature, kao što je automobil parkiran na suncu

  - Direktne sunčeve svetlosti

  - Visoke vlažnosti ili korozivnih supstanci

  - Preterane prašine

- Vodite računa da koristite „Memory Stick“ karticu i adaptere koji su usklađeni sa standardima koje podržava vaš VAIO računar. Nekompatibilne kartice i adapteri mogu se zaglaviti unutar slota i uzrokovati oštećenje računara.

- Ne možete upisivati podatke na „Memory Stick“ karticu koja je zaštićena od upisivanja.

- Preporučuje se da napravite rezervnu kopiju važnih podataka.

- Snimljeni podaci se mogu izgubiti ili oštetiti ako:

  - Izvadite „Memory Stick“ karticu ili isključite svoj VAIO računar za vreme čitanja podataka sa ili upisivanja podataka na „Memory Stick“ karticu.

  - „Memory Stick“ karticu koristite na mestu na kome statički elektricitet ili električni šum mogu ometati karticu.

- Kada nosite „Memory Stick“ karticu, obavezno je stavite u njen omot da biste izbegli statički elektricitet.

- Pre korišćenja „Memory Stick“ kartice sa uređajem koji nije računar, kao što je digitalna kamera ili prenosivi audio uređaj, formatirajte (inicijalizujte) „Memory Stick“ karticu pomoću uređaja.

  Neki uređaji možda neće podržati format datoteka za računare i prikazaće poruku kojom se preporučuje da formatirate „Memory Stick“ karticu. U tom slučaju, iskopirajte podatke sa „Memory Stick“ kartice na vaš VAIO računar i formatirajte „Memory Stick“ karticu pomoću uređaja. Svi podaci na „Memory Stick“ kartici biće obrisani kada je formatirate.

  Za dodatne informacije pogledajte uputstvo koje ste dobili uz uređaj.

- Ne stavljajte strane predmete u slot za „Memory Stick“ karticu.

- Slot za „Memory Stick“ se može koristiti samo za čitanje sa ili upisivanje na podržane „Memory Stick“ kartice i ne može se koristiti u druge svrhe.

### Napomene o korišćenju „Memory Stick Duo“ kartice

Kada koristite „Memory Stick Duo“ karticu, nemojte koristiti zašiljenu olovku za pisanje po nalepnici zalepljenoj na „Memory Stick Duo“ karticu. Vršenjem pritiska na medije mogu se oštetiti unutrašnje komponente.

### Napomene o korišćenju „Memory Stick Micro“ kartice

- Pre korišćenja „Memory Stick Micro“ („M2“) kartice, obavezno je umetnite u adapter za „M2“ Duo karticu. Ako medije umetnete direktno u slot za „Memory Stick Duo“ karticu bez adaptera, možda nećete moći da ih izvadite iz slota.

- Adaptere za „Memory Stick Micro“ i „M2“ Duo kartice čuvajte van domašaja dece. Opasni su ako se progutaju.

Idi na vrh stranice

### Srodne teme

- O „Memory Stick“ kartici
- Kompatibilna „Memory Stick“ kartica
- Umetanje „Memory Stick“ kartice
- Uklanjanje „Memory Stick“ kartice
- Formatiranje „Memory Stick“ kartice

Idi na vrh stranice